จีนหวั่นภัยก่อการร้าย เตรียมพร้อมเครื่องมือ-เจ้าหน้าที่คอยเฝ้าระวัง
จีนหวั่นภัยก่อการร้าย เตรียมพร้อมเครื่องมือ-เจ้าหน้าที่คอยเฝ้าระวัง
25 ม.ค. 2559

หน่วยงานรักษาความปลอดภัยของจีนได้ออกมาเตือนถึงความเสี่ยงที่เพิ่มขึ้นเกี่ยวกับการโจมตีของกลุ่มก่อการร้าย ท่ามกลางภัยก่อการร้ายระหว่างประเทศที่มีความรุนแรงเพิ่มขึ้น
เอกสารจากการประชุมว่าด้วยการดำเนินการทางการเมืองและกฎหมายในกรุงปักกิ่งระบุว่า แม้การเกิดอาชญากรรมรุนแรงทั่วประเทศได้ลดลง 12.5% ในปีที่แล้ว ถึงกระนั้นก็ยังคงต้องเฝ้าระวังภัยจากการก่อการร้าย
“เราต้องลดการก่อการร้ายในเขตปกครองตนเองซินเจียงอุยกูร์อย่างแข็งขัน เพื่อป้องกันไม่ให้การกระทำดังกล่าวแพร่กระจายไปในประเทศ รวมถึงเฝ้าระวังการโจมตีของผู้ก่อการร้ายในเมืองใหญ่และเมืองขนาดกลาง”
สำหรับวิธีป้องกันการก่อการร้ายนั้น เจ้าหน้าที่ตำรวจจะใช้อุปกรณ์ตรวจจับวัตถุระเบิด รวมถึงระบบจดจำใบหน้าและเสียง
ทั้งนี้ ในปีที่แล้วมีการเกิดอาชญากรรมจากปืน 106 ครั้ง ลดลง 43% เทียบรายปี ส่วนกรณีการเกิดอาชญากรรมที่เกี่ยวกับวัตถุระเบิดมี 84 กรณี ซึ่งลดลง 9.9% สำนักข่าวซินหัวรายงาน
 
 